Dragi starši in otroci!

Šola na daljavo vam gre odlično in ker vem, da sedaj veliko presedite (tudi pred računalnikom) in skupaj pridno delate ter se učite, želim da ste pri športu **čim več zunaj**. Če je le lepo vreme, pojdite ven, v gozd, na travnik, pred hišo in otroci naredite nekaj naslednjih vaj po navodilih.

**STARŠI** narekujte otroku, kaj naj počne (**otrok naj šteje sam**):

* "naredi 10 velikih korakov naprej"
* "2x teci do najbližjega drevesa in nazaj"
* "naredi 8 sonožnih poskokov"
* "naredi 3 poskoke na levi nogi in 3 poskoke na desni nogi"
* "10x zaokroži z obema rokama"
* "naredi 4 poskoke, kot da si žaba"
* "naredi 10 velikih korakov nazaj"
* "hodi kot medved in pri tem štej do 10"
* "naredi 10 velikih korakov v levo in 10 velikih korakov v desno"
* "naredi 5 krogov okoli svoje osi"
* "naredi 10 zamahov z rokami, kot da si velika ptica"
* in še za na konec: če je trava osušena in so tla topla, naj se otrok malo zakotali po tleh.
* Pojdite na **sprehod** in otrok naj **POIŠČE:**
* nekaj rumenega;
* 3 liste in
* poimenuje nekaj, kar leti po nebu.